A BIZOTTSÁG 1667/2002 RENDELETE
(2002. szeptember 19.)
a tejre és tejtermékekre vonatkozó behozatali szabályok és a vámkontingensek megnyitása tekintetében az 1255/1999/EK tanácsi rendelet alkalmazására vonatkozó részletes szabályok megállapításáról szóló 2535/2001/EK rendelet módosításáról és az említett rendelettől való eltérésről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 509/2002/EK bizottsági rendelettel1 módosított, a tej- és tejtermékpiac közös szervezéséről szóló, 1999. május 17-i 1255/1999/EGK tanácsi rendeletre2 és különösen annak 29. cikke (1) bekezdésére,
tekintettel az egyes mezőgazdasági termékekre vonatkozó közösségi vámkontingensek formájában nyújtott bizonyos engedmények megállapításáról, valamint az önálló és átmeneti intézkedésként az Észtországgal megkötött Európa-megállapodásban előírt bizonyos mezőgazdasági engedmények kiigazításának elrendeléséről szóló, 2002. június 27-i 1151/2002/EK tanácsi rendeletre3 és különösen annak 1. cikke (3) bekezdésére,
tekintettel az egyes mezőgazdasági termékekre vonatkozó közösségi vámkontingensek formájában nyújtott bizonyos engedmények megállapításáról, valamint az önálló és átmeneti intézkedésként a Litvániával megkötött Európa-megállapodásban előírt bizonyos mezőgazdasági engedmények kiigazításának elrendeléséről szóló, 2002. július 22-i 1361/2002/EK tanácsi rendeletre4 és különösen annak 1. cikke (3) bekezdésére,
tekintettel az egyes mezőgazdasági termékekre vonatkozó közösségi vámkontingensek formájában nyújtott bizonyos engedmények megállapításáról, valamint az önálló és átmeneti intézkedésként a Lettországgal megkötött Európa-megállapodásban előírt bizonyos mezőgazdasági engedmények kiigazításának elrendeléséről szóló, 2002. július 22-i 1362/2002/EK tanácsi rendeletre5 és különösen annak 1. cikke (3) bekezdésére,
tekintettel az egyes mezőgazdasági termékekre vonatkozó közösségi vámkontingensek formájában nyújtott bizonyos engedmények megállapításáról, valamint az önálló és átmeneti intézkedésként a Magyarországgal megkötött Európa-megállapodásban előírt bizonyos mezőgazdasági engedmények kiigazításának elrendeléséről szóló, 2002. július 29-i 1408/2002/EK tanácsi rendeletre1, és különösen annak 1. cikke (3) bekezdésére,
mivel:
(1) A legutóbb az 1165/2002/EK rendelettel2 módosított 2535/2001/EK bizottsági rendelet3 a tej és tejtermékek tekintetében meghatározza többek között a Közösség és egyes közép- és kelet-európai országok között létrejött Európa-megállapodásokban előírt behozatali szabályok részletes alkalmazási szabályait. Az említett rendeletet az 1151/2002/EK, 1361/2002/EK, 1362/2002/EK és 1408/2002/EK rendeletben előírt engedmények végrehajtása érdekében módosítani kell.
(2) Az új kontingenseket 2002. október 1-jén kell megnyitni, a meglévő kontingenseket pedig újra meg kell nyitni, amennyiben az új kontingensekből származó mennyiségek meghaladják a 2002 júliusában megnyitott mennyiségeket. A 2535/2001/EK rendeletben előírt, rendes körülmények között július 1-jén megnyitott import kontingensek esetében rendelkezni kell az említett rendelet 6., 12. és 14. cikkétől való eltérésről.
(3) Egyes új kontingensek korlátozott mennyiségeket tartalmaznak, amelyek nem teszik alkalmazhatóvá a 2535/2001/EK rendelet 13. cikkének (2) bekezdését. Ezért ezt a rendelkezést ki kell igazítani.
(4) Az e rendelet hatálybalépése előtt a 2535/2001/EK rendelet I. mellékletének 8. és 9. részében felsorolt és a 2000. július 1-jétől felhasznált engedélyek alapján importált termékekre kivetett behozatali vámok visszafizetése a legutóbb a 444/2002/EK rendelettel4 módosított, a Közösségi Vámkódex létrehozásáról szóló 2913/92/EGK tanácsi rendelet1 végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet 878-898. cikkének hatálya alá tartozik.
(5) Az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,
ELFOGADTA EZT A RENDELETET:
1. cikk
A 2535/2001/EK rendelet a következőképpen módosul:
1. Az 5. cikk b) pontjának helyébe a következő rendelkezés lép:
"b) a 2290/2000/EK, 2433/2000/EK, 2434/2000/EK, 2435/2000/EK, 2475/2000/EK, 2851/2000/EK, 1151/2002/EK, 1361/2002/EK, 1362/2002/EK és az 1408/2002/EK rendeletben előírt kontingensek;".
2. A 13. cikk (2) bekezdése első albekezdésének helyébe a következő rendelkezés lép:
"Az engedély iránti kérelmek a 6. cikkben említett hat hónapos időszakra vonatkozó kontingens keretében rendelkezésre álló mennyiség legfeljebb 10 %-ára vonatkoznak, és legalább 10 tonnát foglalnak magukban."
3. Az I. melléklet B. része 4., 7., 8. és 9. pontjának helyébe az e rendelet mellékletében található szöveg lép.
2. cikk
(1) A 2535/2001/EK rendelet 6. cikke és 14. cikkének (1) bekezdése ellenére a 2002. július 1-je és december 31-e közötti időszakra a behozatali engedély iránti kérelmek 2002. október 1-jétől október 10-ig nyújthatók be az említett rendelet melléklete B. részének 4., 7., 8. és 9. pontjában említett, 2002. október 1-jén megnyitott kontingensekre.
Az engedély iránti kérelmek a 2002. október 1-jén megnyitott kontingens szerinti mennyiség legfeljebb 10 %-ára vonatkoznak, és legalább 10 tonnát foglalnak magukban.
(2) A 2535/2001/EK rendelet 12. cikke ellenére, azok a piaci szereplők, akik a 2002. július 1-je és július 10-e közötti benyújtásra rendelkezésre álló időszak folyamán behozatali engedély iránti kérelmet nyújtottak be az említett rendelet I. melléklete B. részének 4., 7., 8. és 9. pontjában említett kontingensek egyikének alapján, az e rendelet alapján arra a kontingensre vonatkozóan újabb kérelmet nyújthatnak be.
3. cikk
Ez a rendelet 2002. október 1-jén lép hatályba.
Az 1. cikk (3) bekezdését a 2535/2001/EK rendelet I. melléklete B. 4. pontjában szereplő 09.4776, 09.4777 és 09.4778 kontingensek megnyitásának kivételével 2002. július 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2002. szeptember 19-én.